ตลท. โชว์มาร์เก็ตแคป “DR” ไตรมาส 2 โต 200% ทะลุ 1.1 หมื่นล้าน  
ตลาดหลักทรัพย์แห่งประเทศไทย เปิดมาร์เก็ตแคป DR ไตรมาส 2/65 เติบโตต่อเนื่อง แตะ 1.15 หมื่นล้านบาท ขยายตัว 200% จากปีก่อน หลังนักลงทุนแห่ให้ความสนใจมากขึ้น ดันยอดผู้ใช้ทะลุ 45,000 บัญชี
ตลาดหลักทรัพย์แห่งประเทศไทย เปิดมาร์เก็ตแคป DR ไตรมาส 2/65 เติบโตต่อเนื่อง แตะ 1.15 หมื่นล้านบาท ขยายตัว 200% จากปีก่อน หลังนักลงทุนแห่ให้ความสนใจมากขึ้น ดันยอดผู้ใช้ทะลุ 45,000 บัญชี
22 ก.ค. 2565

นายภากร ปีตธวัชชัย กรรมการและผู้จัดการ ตลาดหลักทรัพย์แห่งประเทศไทย หรือ ตลท. เปิดเผยว่า ปัจจุบันมีนักลงทุนสนใจตราสารแสดงสิทธิในหลักทรัพย์ต่างประเทศ (DR) มากขึ้น เพราะ DR คืออีกหนึ่งทางเลือกสำหรับนักลงทุนไทยให้ได้เข้าถึงการลงทุนในตลาดต่างประเทศผ่านตลาดหลักทรัพย์แห่งประเทศไทย จากผลตอบรับที่ดีสะท้อนมาจากมูลค่าหลักทรัพย์ตามราคาตลาด หรือมาร์เก็ตแคป DR ไตรมาส 2 ปี 2565 มีมูลค่าสูงขึ้นกว่า 1.15 หมื่นล้านบาท เพิ่มขึ้น 200% จากปีก่อน โดยมีบัญชีผู้ใช้ 45,000 บัญชี เพิ่ม 400% จากปีก่อน
ทั้งนี้ตราสารแสดงสิทธิในหลักทรัพย์ต่างประเทศ (DR) จะมีธนาคารกรุงไทยเป็นพันธมิตรเพื่อออก DR ระดับโลก ซึ่งครั้งนี้ถือได้ว่าเป็นการเสนอขายครั้งแรกผ่านระบบซื้อขายตลาดหลักทรัพย์ Direct Listing อย่างไรก็ตามจะเปิดให้นักลงทุนสามารถเข้าไปซื้อหรือขายได้ตลาดหลักทรัพย์ Direct Listing พร้อมทั้งสามารถรับรู้ราคาในตลาดหลักทรัพย์ได้เลยแบบรวดเร็วทันใจ